Tarkade Klubi

Tarkade Klubi oli populaarteaduslik ajakiri, mis ilmus Eestis aastatel 2007–2011.

Ajakiri ilmus alates novembrist 2007, selle peatoimetaja oli Arko Olesk ja väljaandja Presshouse. Tarkade Klubil oli umbes 4000 tellijat ning seda levitati ka üksikmüügis paari tuhande eksemplari jagu.

Tarkade Klubi on saanud nime samanimelise raadiomälumängusaate järgi.Kuku Raadio mälumängusaade "Tarkade klubi". Vaadatud 7. juuli 2019.

2011. aastal ostis AS Äripäev ajakirja Tarkade Klubi ning liitis selle enda kirjastatava populaarteadusliku tõlkeajakirjaga Imeline Teadus.Ajakiri Imeline Teadus neelab Tarkade Klubi, Postimees, 24.08.2011. Tarkade Klubi viimane number ilmus septembris 2011, oktoobrist ilmus ühendajakiri nimega Imeline Teadus / Tarkade Klubi.

2011. aasta detsembris anti ajakirjale Tarkade Klubi ja selle peatoimetajale Arko Oleskile Eesti teaduse populariseerimise auhind kategoorias "Teaduse ja tehnoloogia populariseerimine trükisõna abil". Seejuures nimetati ajakirja üheks Eesti populaarteadusliku kirjasõna nurgakiviks, tõsteti esile Eesti lugejate huve ja vajadusi arvestavat teemavalikut ning iseloomustati ajakirjas ilmunut stiililt haaravaks ja moelt üldarusaadvaks.Eesti teaduse populariseerimise auhind: 2011. aasta tulemused

 Viited 

Kategooria:Eesti populaarteaduslikud ajakirjad